OLT'erne har det primære ansvar for udarbejdelsen af programmeringsdokumenterne, bl.a. med hensyn til, hvilke prioriteter deres strategier baseres på, og sikringen af, at de fornødne lokale høringer finder sted. Der er på OLT'ernes anmodning stillet faglig bistand til rådighed for at hjælpe dem i programmeringsprocessen i overensstemmelse med artikel 81 i associeringsafgørelsen.

Budgetstøtte er den foretrukne gennemførelsesmetode for territoriale tildelinger i OLT'erne (indtil videre har 12 ud af 16 OLT'er modtaget støtte fra EUF). Dette er en positiv overgang fra de projektmetoder, der tidligere har været anvendt i flere OLT'er. Budgetstøtte er en effektiv metode til at håndtere tværgående, langsigtede og strukturelle udfordringer og opretholde en konstruktiv politisk dialog.

Fjerde del i associeringsafgørelsen fastlægger en programmeringsproces, som er specifik for OLT'erne. I modsætning til gruppen af lande i Afrika, Vestindien og Stillehavet (AVS) er programmeringen ikke baseret på nationale vejledende programmer, men er derimod en proces med ét trin, nemlig udarbejdelsen af et programmeringsdokument bestående af to dele: a) en strategi for EU's indsats (del A) og b) en handlingsplan (del B).

Ud over territoriale og regionale programmer vil det tematiske program, det eneste program for alle OLT'er under 11. EUF, fremme et bredt samarbejde mellem OLT'erne.

De tre regionale programmer søger at fremme samarbejdet mellem OLT'er i samme region, som har fælles problemer og prioriteter. Ved de foranstaltninger, der finansieres under den regionale tildeling, ydes der støtte til udformning og gennemførelse af omfattende regionale programmer og projekter, som har til formål at løse disse problemer. Der tilskyndes til at inddrage andre finansieringskilder, herunder andre finansielle EU-instrumenter, gennem samarbejde med AVS-lande og/eller tredjelande i nærområdet samt med regionerne i EU's yderste periferi.

Ud fra de kriterier, der er fastsat i associeringsafgørelsen, anses 16 OLT'er for at være berettiget til en territorial tildeling under 11. EUF. Det bemærkes, at Grønland støttes direkte gennem EU's almindelige budget på basis af "Grønlandsafgørelsen" .

De ressourcer under 11. EUF, der er stillet til rådighed for OLT'er, er fordelt som følger, jf. bilag II til associeringsafgørelsen:

Støtten til OLT'er ydes hovedsagelig gennem Den Europæiske Udviklingsfond (EUF), hvor der er afsat et beløb på 364,5 mio. EUR under 11. EUF for programmeringsperioden 2014-2020 .

I associeringsafgørelsen fastlægges de retlige rammer for relationerne mellem de oversøiske lande og territorier (OLT), de medlemsstater, som de er knyttet til, og Den Europæiske Union. I henhold til traktaten om Den Europæiske Unions funktionsmåde (TEUF) er formålet med associeringsafgørelsen at understøtte en bæredygtig udvikling af OLT'erne og at fremme EU's værdier i resten af verden.

Situationen i 2018

a)Territorial gennemførelse af 11. EUF

Takket være det fælles engagement fra alle berørte parter er der gjort fremskridt med programmeringen af 11. EUF i 2018 gennem øget koordinering og dialog. Med vedtagelsen af programmeringsdokumenterne for 11. EUF for Saint Helena og Montserrat har 12 ud af 16 OLT'er med en territorial tildeling færdiggjort deres programmering ved udgangen af 2018. Flere andre OLT'er har gjort store fremskridt hen mod færdiggørelse i starten af 2019. Med hensyn til gennemførelse blev 58,62 mio. EUR i løbet af 2018 udbetalt under 11. EUF til OLT'er (se bilag 1).

Status for gennemførelsen i 2018:

Vestindien:

·I sektoren for bæredygtig energi blev udbetalingerne under budgetstøttesprogrammet i Sint Eustatius (første og anden faste tranche: 2,2 mio. EUR) og Saba (anden faste tranche: 1,4 mio. EUR) foretaget, hvilket førte til øget modstandsdygtighed i sektoren, produktion af vedvarende energi og mere stabile net.

·I sektoren for uddannelse blev der gjort fremskridt med støtte fra de igangværende budgetstøtteprogrammer for Anguilla (anden faste tranche: 1,75 mio. EUR + et supplerende beløb fra B-bevillingsrammen på 2,8 mio.) og Turks- og Caicosøerne (anden fast tranche: 1 mio. EUR + første variable tranche: 3,8 mio. EUR + et supplerende beløb fra B-bevillingsrammen på 2 mio. EUR), der gør primæruddannelse, sekundær uddannelse og teknisk og erhvervsfaglig uddannelse mere relevant med hensyn til opfyldelse af arbejdsmarkedets nuværende og fremtidige behov.

·I 2018 blev programmeringsdokumentet for Montserrat under 11. EUF (18,4 mio. EUR) også vedtaget og underskrevet til støtte for økonomisk vækst samt for at fremme udviklingen inden for prioriterede sektorpolitikker som f.eks. vedvarende energi og turisme. Den første udbetaling fandt sted (første faste tranche: 5,4 mio. EUR + et supplerende beløb fra B-bevillingsrammen på 0,32 mio. EUR). Dette budgetstøtteprogram er en videreførelse af budgetstøtteprogrammet under 10. EUF, som bidrager til øens plan for bæredygtig udvikling.

Stillehavet:

·Hvad angår turisme, gjorde Fransk Polynesien (første faste tranche: 7,45 mio. EUR) fremskridt med sektorpolitikken, understøttet af et sektorbudgetstøtteprogram, hvilket betød flere turister og flere arbejdspladser. Programmeringsdokumentet om turisme for Pitcairn under 11. EUF blev vedtaget i 2017 og undertegnet i 2018 og viderefører budgetstøtteprogrammet under 10. EUF i samme sektor, som blev afsluttet i 2018.

·I beskæftigelsessektoren fortsatte Ny Kaledonien gennemførelsen af sin politik, der tager sigte på at øge beskæftigelsesegnetheden, navnlig gennem teknisk og erhvervsfaglig uddannelse.

·Hvad angår digital udvikling og konnektivitet, har Wallis og Futuna gjort betydelige fremskridt med deres digitale strategi (udbetaling af den første faste tranche: 12 mio. EUR). I en tid, hvor digital tilgængelighed er af afgørende betydning og giver nye økonomiske muligheder, støtter programmet især udbredelsen af Tui-Samoa-bredbåndskabel til Wallis og Futuna, som sikrer øerne højhastighedsbredbånd.

Andre OLT'er:

·Både Falklandsøerne og Saint Helena modtog støtte fra konnektivitetsprogrammer under 11. EUF. I Saint Helena blev programmeringsdokumentet vedtaget i starten af 2018, og der blev gjort fremskridt i gennemførelsen af den digitale strategi (udbetaling af den første faste tranche: 10 mio. EUR). På Falklandsøerne blev der gjort de første fremskridt med hensyn til at styrke leveringen af transport- og konnektivitetsinfrastruktur (udbetaling af første faste tranche: 2 mio. EUR).

·På turismeområdet har Saint-Pierre-et-Miquelon forbedret adgangen for turister med det resultat, at Saint Pierre i højsæsonen nu er "fuldt optaget" (udbetaling af første variable tranche: 3,25 mio. EUR + tredje faste tranche: 3,25 mio. EUR).

Generelt og gennem hele året har budgetstøtteprogrammerne ført til regelmæssig politisk dialog med partner-OLT'erne om reformer af den offentlige finansforvaltning, sektorpolitikker og den makroøkonomiske situation.

I 2018 blev der mobiliseret faglig bistand for at hjælpe de territoriale og regionale anvisningsberettigede i programmeringsprocessen. Ved udgangen af 2018 var der indgået kontrakter om faglig bistand med henblik på at fastlægge OLT'ernes sektorspecifikke strategier eller fastslå, om OLT'erne var berettigede til budgetstøtte, for et samlet beløb på 3,6 mio. EUR inden for rammerne af facilitet for teknisk samarbejde I og II under 11. EUF.

b)Regionalt samarbejde under 11. EUF

I 2018 blev der gjort betydelige fremskridt med vedtagelsen af alle tre regionale OLT-programmer under 11. EUF:

·For Stillehavsområdet vil det regionale program "PROTEGE" (Projet régional océanien des territoires pour la gestion durable des écosystèmes (Det regionale program for territorierne i Stillehavsområdet

med henblik på bæredygtig bæredygtig forvaltning af økosystemerne) – 36 mio. EUR), der blev undertegnet i februar 2018, støtte bæredygtig og modstandsdygtig udvikling i regionen ved at beskytte biodiversitet og vedvarende naturressourcer. Det bygger videre på det regionale program for 10. EUF "INTEGRE" (Initiative des territoires pour la gestion régionale de l'environnement (Territoriernes initiativ med henblik på regional miljøforvaltning) – 12 mio. EUR), som fokuserede på integreret kystzoneforvaltning og udvikling af regionale netværk (f.eks. økologisk landbrug, affald og tilpasning til klimaændringer).